Държавен вестник, бр. 59, 2015 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  59
(2) Договорите за пренос на природен газ 
по газопреносна и газоразпределителна мре­
жа с оператор на газопреносна мрежа и/или 
газоразпределителна мрежа, от една страна, 
и обществения доставчик, клиенти, присъеди­
нени към газопреносната и/или газоразпреде­
лителната мрежа, търговци на природен газ 
и доставящи предприятия, от друга страна, 
съдържат най-малко следните данни:
1. период от време и условия за пренос, до­
говорените капацитети за пренос по пунктове 
на приемане и предаване на природния газ, 
програма за пренос и количества природен газ;
2. условия, ред и срокове за уведомяване 
при спиране или ограничаване на преноса и 
възстановяването му, отговорности, мерки 
за безопасна експлоатация и поддръжка на 
съоръженията, мерки за предотвратяване на 
загуби;
3. условия, ред и срокове за спиране или 
ограничаване на преноса и възстановяването 
му в случаите на неизпълнение на задължения 
по договорите за пренос;
4. условия, ред и срокове за уведомяване 
при извършване на планови ремонти на мре­
жата и съоръженията към нея;
5. ред и срокове за уведомяване при въз­
никване на аварии по газопреносната и газо­
разпределителната мрежа и съоръженията 
към нея;
6. ред и условия за проверка на средствата 
за търговско измерване и за предоставяне 
на информация от средствата за търговско 
измерване;
7. санкции при неизпълнение на задължения 
на страните по договорите;
8. качествени показатели и параметри, в 
т.ч. пункт за приемане, предаване и измерване 
на природния газ;
9. цена и начин на плащане;
10. процедура за смяна на доставчика;
11. процедури по заявки и коригиращи 
заявки за количества природен газ за пренос 
в рамките на договорения капацитет;
12. ред и начин за определяне на пренесе­
ните количества природен газ при неработещи 
или неточно измерващи средства за търговско 
измерване.
(3) Договор за пренос по газопреносна 
мрежа не се сключва с лица, които:
1. имат парични задължения към държа­
вата или към община по смисъла на чл. 162, 
ал. 2 от Данъчно-осигурителния процесуален 
кодекс, установени с влязъл в сила акт на 
компетентен орган, или парични задължения, 
свързани с плащането на вноски за социалното 
осигуряване или на данъци съгласно правните 
норми на държавата, в която ползвателят е 
установен, освен когато предоставят финансови 
гаранции за изпълнение на задълженията си по 
договора за пренос; за чуждестранните лица, 
регистрирали място на стопанска дейност в 
Република България, изискването се отнася 
не само за държавата, в която са установени, 
а и по отношение на Република България;
2. се намират в производство по ликвидация, 
са обявени в несъстоятелност или се намират в 
производство по установяване на несъстоятел­
ност, а ако е чуждестранно лице – се намира 
в подобни процедури съгласно националното 
му законодателство.
(4) При сключване на договор за пренос по 
газопреносна мрежа ползвателят на мрежата 
задължително сключва договор за покупка и 
продажба на природен газ за балансиране с 
оператора на газопреносна мрежа в качеството 
му на балансьор. Балансьорът води регистър на 
лицата, с които е сключил договори за покупка 
и продажба на природен газ за балансиране, 
който публикува на интернет страницата си.
(5) Редът и условията за регистрация и 
изискванията към участниците в балансира­
щия пазар на природен газ (в т. ч. финансови, 
човешки и технически ресурси) се определят 
от балансьора и се публикуват на интернет 
страницата му. 
(6) За регистрирани се считат титулярите 
на лицензия за дейността обществена достав­
ка на природен газ и лицензия за дейността 
снабдяване от краен снабдител, както и лицата 
със сключен и действащ договор за пренос с 
преносен оператор.
(7) Не се регистрират лицата, които имат 
дължими плащания, сроковете за изпълне­
ние на които са изтекли, към оператора на 
газопреносна мрежа или към друг участник 
на пазара на природен газ в страната или на 
територията на Европейския съюз. 
(8) Прекратява се регистрацията на лица­
та, за които се установи, че не изпълняват 
изискванията на ал. 5 и 7.
Чл. 7. (1) Предмет на договорите за съхране­
ние е предоставянето на услугата „съхранение 
на природен газ в съоръжения за съхранение 
на природен газ“ и „съхранение на природен 
газ в съоръжения за втечнен природен газ“.
(2) Договорите по ал. 1 се сключват между 
оператор на съоръжения за съхранение на 
природен газ, операторите на съоръжения за 
втечнен природен газ, от една страна, и об­
ществения доставчик, търговци на природен 
газ, крайни снабдители и клиенти на природен 
газ, от друга. 
Чл. 8. Природният газ, доставян от общест­
вения доставчик, търговците на природен газ, 
доставящите предприятия и крайните снабди­
тели, се доставя и фактурира в съответствие 
с условията на конкретните договори за дос­
тавка и програмата на доставка за съответен 
клиент в даден пункт.